Ńdɔ ǹkúkúmá Roboam a ngáman wón məkǒl á sí á Yērúzalɛm, ǎ ngadzóe. Roboam a ngabə́ ókalǎ bisəb məwóm mə́nyi ai dzyá ábōg á ngābɛ̄d ńkūkúmá, ńdɔ̄ a ngádzóe mim̀bú awômo ai zamgbál á Yērúzalɛm, é tísɔn yǎ Ńtondôbə a ngátɔ́b á bibə́gá bísə̄ yā Ísraɛ̂l nâ a tə́lē dzwé díé étēde. Nyiá Roboam a ngábə́ dzwé nâ Naama, ngɔn Amonít. 14A ngábɔ é dzam á nə̄ ábē[32], amú a ndzí kig fudí ńnə̄m wóé nə́ a dzə́ŋ Ǹtondôbə. 15Mim̀bɔán mí Roboam, a tádigi émí mí ósú a kələ kwí émí mí mvuá, ngǎ mí nə ǹtilán á Mim̀bɔán mí profɛ́d Shemaya ai ǹyénə mam Ido... Bitá bí ngábɔban kɔ́m á zāŋ Roboam bân Yéroboam. 16Ńdɔ Roboam a ngákə bómbō fǔfulu ai běsīá, a dzəbán á Tísɔn Dávid; ńdɔ Abiya mɔ́n wōē á ngādzóē á məyian móé.